सहरसा, मधेपुरा, कटिहार, किशनगंज,पूर्णिया, अररिया में भूकंप; रानीगंज और बनमनखी के बीच था केंद्र
Bihar Earthquake Latest News Updates In Hindi; Follow Saharsa, Madhepura, Katihar, Kishanganj, Purnia, Araria Earthquake Situation On Dainik Bhaskar   बिहार में सीमांचल के कई जिलों में बुधवार सुबह साढ़े 5 बजे भूकंप के झटके महसूस किए गए। सहरसा, मधेपुरा, कटिहार, किशनगंज,पूर्णिया, अररिया में ये झटके महसूस किए गए।
बिहार में सीमांचल के कई जिलों में बुधवार सुबह साढ़े 5 बजे भूकंप के झटके महसूस किए गए। सहरसा, मधेपुरा, कटिहार, किशनगंज,पूर्णिया, अररिया में ये झटके महसूस किए गए। भूकंप की तीव्रता रिक्टर पैमाने पर 4.3 मापी गई है।
राष्ट्रीय भूकंप विज्ञान केंद्र के अनुसार भूकंप का केंद्र रानीगंज और बनमनखी के बीच रहा। भूकंप से फिलहाल किसी भी तरह की नुकसान की जानकारी अब तक सामने नहीं आई है।
बता दे किस सीमांचल के कई इलाके में सुबह-सुबह अचानक से भूकंप के झटके महसूस किए गए। जिसके बाद घबराहट में कई लोग आनन-फानन में अपने घरों से बाहर निकल गए। मिली जानकारी के अनुसार पश्चिम बंगाल के सिलीगुड़ी में भी भूकंप के झटके महसूस किए गए हैं।
नेशनल सेंटर फॉर सीस्मोलॉजी के मुताबिक, भूकंप का केंद्र 10 किलोमीटर की गहराई में था।
इससे पहले रविवार और सोमवार को भी देर रात 2 बजे करीब अंडमान-निकोबार द्वीप समूह में भूकंप के झटके महसूस किए गए थे। वहीं पश्चिम बंगाल में भी मंगलवार को भूकंप के झटके महसूस किए गए थे। जहां तीव्रता 4.1 थी।
क्यों आता है भूकंप?
भूगर्भ वैज्ञानिकों के मुताबिक, भूकंप की असली वजह टेक्टोनिकल प्लेटों में तेज हलचल होती है। इसके अलावा उल्का प्रभाव और ज्वालामुखी विस्फोट, माइन टेस्टिंग और न्यूक्लियर टेस्टिंग की वजह से भी भूकंप आते हैं। रिक्टर स्केल पर भूकंप की तीव्रता मापी जाती है। इस स्केल पर 2.0 या 3.0 की तीव्रता का भूकंप हल्का होता है, जबकि 6 की तीव्रता का मतलब शक्तिशाली भूकंप होता है।
ऐसे लगाते हैं भूकंप की तीव्रता का अंदाजा
भूकंप की तीव्रता का अंदाजा उसके केंद्र (एपिसेंटर) से निकलने वाली ऊर्जा की तरंगों से लगाया जाता है। सैकड़ों किलोमीटर तक फैली इस लहर से कंपन होता है। धरती में दरारें तक पड़ जाती हैं। भूकंप का केंद्र कम गहराई पर हो तो इससे बाहर निकलने वाली ऊर्जा सतह के काफी करीब होती है, जिससे बड़ी तबाही होती है।
ये खबर भी पढ़िए...
उत्तर भारत में भूकंप, दिल्ली-NCR, UP, पंजाब, राजस्थान हिले:तीव्रता 6.6 आंकी गई; अफगानिस्तान में सेंटर, कजाकिस्तान, पाकिस्तान और चीन में भी झटके
दिल्ली-NCR में मंगलवार रात करीब सवा दस बजे भूकंप के झटके महसूस किए गए। UP, पंजाब, जम्मू-कश्मीर, उत्तराखंड, बिहार में भी झटके महसूस किए गए। इसकी तीव्रता 6.6 आंकी गई। भूकंप का केंद्र अफगानिस्तान के फैजाबाद से 133 किमी दक्षिण पूर्व में रहा। भूकंप का केंद्र जमीन से 156 किमी की गहराई में था।
भूकंप से जानमाल के नुकसान की खबर तो अभी नहीं है, लेकिन दिल्ली में शकरपुर इलाके में एक इमारत के झुकने की सूचना मिली थी। दमकल विभाग के डायरेक्टर अतुल गर्ग ने कहा- हमारी टीम ने पूरे इलाके में सर्च किया। हमें कहीं ऐसी बिल्डिंग नहीं मिली है। भारत के अलावा, अफगानिस्तान, पाकिस्तान, कजाकिस्तान और चीन में भी भूकंप के झटके महसूस किए गए। पूरी रिपोर्ट पढ़ने के लिए यहां क्लिक करिए 